**3f – vinnufundur 27. desember 2012**

Staður og tími: Norðurfell 5, 27. desember 2012, kl. 15:30–18:30

Mættir: Fjalar, Bjarndís, Jóhanna og Sólveig.   
 Elínborg og Fanný boðuðu forföll.

Fundarritari: Jóhanna Geirsdóttir

1. Tryggvi Thayer – „Gagnaukinn veruleiki“ (e. augmented reality)

Póstur frá Tryggva Thayer, verkefnisstjóra Menntamiðju Háskóla Íslands, menntavísindasviði, barst til   
S. Fjalars miðvikudaginn 26. desember sl. Tryggvi hefur áhuga á að skipuleggja kynningu á svokölluðum „gagnauknum veruleika“ (e. augmented reality) á vegum 3f í byrjun janúar 2013 þar sem gagnaukinn veruleiki er skilgreindur og möguleikar til notkunar í skólum skoðaður með tilvísun í rannsóknir og tækniþróun. Farið yrði yfir verklega þætti þar sem rætt yrði um hvað þessi tækni geti orðið í framtíðinni og hvað þurfi helst að gera til að hún nýtist skólafólki.

Stjórninni fannst kynningin mjög áhugaverð og spennandi. S. Fjalar ætlar að hafa samband við Tryggva og athuga hvort hann gæti haft kynninguna miðvikudaginn 9. janúar og fá leyfi hjá honum til að taka hana upp og setja á UT-rásina. Upptakan verður að vera góð. Sólveig ætlar að hafa samband við Skóla­vefinn og athuga hvort þeir hafi aðstöðu til að taka kynninguna upp.

1. ISTE – Alþjóðleg samtök um upplýsingatækni í grunnskólakennslu

Stjórnin samþykkti að greiða þátttökugjald fyrir Elínborgu Siggeirsdóttur að upphæð $130 vegna ráð­stefnu í USA næsta sumar á vegum ISTE, sem eru alþjóðleg samtök um upplýsingatækni í grunnskóla­kennslu. Elínborg verður meðlimur í samtökunum fyrir hönd 3f og fær aðgang að efni þeirra á netinu auk þess að vera á póstlista varðandi nýjungar í UT-kennslu í grunnskólastarfi. Hún miðlar síðan upplýs­ingum áfram á vef 3f og á UT-torgið. Hún mun einnig halda fyrirlestur næsta haust og kynna nýjungar fyrir kennurum.

1. Skema – Styrkir vegna niðurgreiðslu 3f á kennaranámskeiðum

Farið var í gegnum styrkveitingar til Skema og Rakelar Sölvadóttur. Ósamræmi var á skráðum þátttak­endum sem greiddu námskeiðsgjöld og þeim sem mættu á námskeiðin. Skema krafði 3f um greiðslu fyrir flesta þá sem komu á námskeiðin, óháð því hvort þeir greiddu fyrir þau eða var boðið af Skema.   
S. Fjalar sendi Rakel tölvupóst og bað um nánari útskýringar. Ítarlegri upplýsingar þurfa að fylgja með umsókn um styrk yfir þá sem sækja kennaranámskeiðin, t.d. kennitala og frá hvaða skóla kennarar sem sækja námskeiðin koma. Stjórn 3f ákvað að styrkja þessi námskeið ekki aftur.

1. Ráðstefna 3f í samvinnu við Upplýsingu og HR 5. apríl 2013

Jóhanna og Sólveig verða verkefnastjórar ráðstefnunnar, en allir stjórnarmenn hjálpast að við undirbún­inginn. Þær, ásamt S. Fjalari, munu hafa samband við HR sem hefur boðist til að leggja til húsnæði fyrir ráðstefnuna.og athuga hvort föstudagurinn 5. apríl eftir hádegi komi til greina.

Stjórnin lagði til að ekki yrði fjallað um tæki á ráðstefnunni heldur væri áhersla á kennsluaðferðir og kennsluefni, siðferðileg mál o.fl. Hægt væri að taka fyrir t.d. aðgengismál fyrir fatlaða almennt, ofbeldi í tölvuleikjum, niðurstöður könnunar um opinbera vefi (SJÁ), siðferði á netinu, öryggismál á netinu Fjalar ætlar að tala við Bjarka hjá Advania og biðja hann um að tala um kosti og galla vistunar gagna í skýinu og í Dropboxinu, persónuupplýsingar o.fl. Hafa samband við ungliða SAFT (Bjarndís) og Námsgagna­stofnun (Sólveig).

Sólveig var búin að fá samþykki hjá Upplýsingu um samstarf og mun hafa samband við stjórnina sem fyrst um það.

Útbúa þarf kynningarbækling fyrir 3f sem verður tilbúinn á ráðstefnunni.

Áætlað er að opna UT-torgið á ráðstefnunni.

Athuga hvort hafa eigi þrjá inngangsfyrirlestra í byrjun ráðstefnunnar. Þeir yrðu nokkurs konar lykilfyrir­lestrar og kynning á því sem verður í þrískiptingunni.

Dæmi:

1. Upplýsing og kennsluaðferðir/kennsluefni
2. Skýið og ýmislegt í tengslum við aðgengismál
3. Siðferðismál og öryggi á netinu, ofbeldi í tölvuleikjum o.fl.
4. Annað

3f.is Uppfæra þarf vefsíðu 3f, jafnvel að breyta um útlit.  
Gefa öðrum í stjórninni aðgang til að þeir geti uppfært síðuna.

Fundir Rætt var um að hafa stjórnarfundi oftar, t.d. á tveggja vikna fresti og á ákveðnum dögum, t.d. þriðjudögum eða fimmtudögum milli kl. 16:30–17:30.

3f Dropbox Ný mappa í Dropbox sem allir í stjórn 3f hafa aðgang að.  
Taka þarf til í gömlu möppunni (Fundargerðir) og færa jafnóðum yfir í þá nýju.   
S. Fjalar útbjó Excel-skjal.   
Í því eru drög að viðburðum á næsta ári.  
Dropbox – 3f – **3f - starfsáætlun 2013.xlsx**

|  |  |  |
| --- | --- | --- |
| Janúar | Miðvikudagur 9. janúar | Gagnaukinn veruleiki, kynning |
| 30. janúar–3. febrúar | BETT-ráðstefnan í London |
| Könnun send út: 100 bestu tólin | |

|  |  |  |
| --- | --- | --- |
| Febrúar | Miðvikudagur 13. febrúar | BETT-kvöld og  100 bestu tólin (niðurstöður úr könnun) |
| Könnun um rafrænt kennsluefni | |
| Miðvikudagur 27. febrúar | Vefkvöld |

|  |  |  |
| --- | --- | --- |
| Mars | Föstudagur 8. mars | Menntabúðir |
| Miðvikudagur 13. mars | First Lego League |

|  |  |  |
| --- | --- | --- |
| Apríl | Föstudagur 5. apríl | Ráðstefna 3f í HR |

|  |  |  |
| --- | --- | --- |
| Maí | Námskeið í gerð ratleikja í síma. | |
| Föstudagur 24. maí | Aðalfundur 3f / Álftanesskóli |

|  |  |
| --- | --- |
| Júní | Sumarnámskeið 3f í samstarfi við SEF. |

Sjá nánari upplýsingar um viðburði í skjalinu – **3f - starfsáætlun 2013.xlsx**

Næsti stjórnarfundur var ákveðinn fimmtudaginn 17. janúar kl. 16:30 í Norðurfelli 5.

Fleira var ekki rætt.

Fundi slitið kl. 18:30

Jóhanna Geirsdóttir